《谒严先生祠 其九》
明代·李楩

老卧高台自夙缘，无疆风月不须钱。峰峦对出临无地，云水相依乐有天。

隔浦渔歌喧晓日，窥关鹤影戏朝烟。几先一着惟君早，采石江头憾谪仙。

作者简介：李楩，字其础。程乡（今梅州梅县）人。士淳子。明思宗崇祯十二年（一六三九）举人。淡于仕进，尤嗜古，工书法。有《函秘斋诗文集》。清光绪《嘉应州志》卷二三有传。